Espen Hansen (styrkeløfter)

Espen Hansen (født 1974 i Arendal, Aust-Agder) er en norsk styrkeløfter, som konkurrerer for Kristiansand Atletklubb.

Hansen startet med styrkeløft på 1990-tallet, og som juniorløfter i arendalsklubben Idrettslaget Sørfjell ble han i 1996 juniornorgesmester i styrkeløft i klasse eldre junior -82,5 kg. Han hadde deretter et langt avbrekk fra styrkeløftkonkurranser på grunn av skader, men fortsatte å trene. I en avisartikkel i Agderposten i 2003 fremholdt Hansen at hans personlige rekorder i styrkeløftøvelsene på daværende tidspunkt var 315 kg i knebøy, 165 kg i benkpress og 310 kg i markløft.http://www.agderposten.no/apps/pbcs.dll/artikkel?Avis=AP&Dato=20030228&Kategori=SPORT&Lopenr=106100012&Ref=AR&Profile=1014&SectionCat=sport

I 2006 gjorde Hansen comeback på styrkeløftfronten, denne gang for Kristiansand Atletklubb. Foruten dette årets NM, hvor han ble stående uten gyldig resultat, deltok han først og fremst på lokale og regionale stevner. Hans første store opptur kom under styrkeløft-NM 2008, da han ble norgesmester i klasse -100 kg. Dette viste seg imidlertid å bli en nedtur, idet Hansen i forbindelse med NM avga positiv dopingprøve på det anabole steroidet metandienon. Han ble dermed fratatt medaljen og utestengt i to år.https://www.nrk.no/sorlandet/styrkelofter-utestengt-1.6159613

Hansen var tilbake i styrkeløftmanesjen i 2011, og har siden deltatt på en rekke stevner. Blant annet står han med en fjerdeplass fra styrkeløft-NM 2011 i klasse -93, en gullmedalje fra Sydnorsk mesterskap i styrkeløft 2011 i klasse -105 kg, og en bronsemedalje fra regionsmesterskapet i benkpress 2013 i klasse -105 kg. For øvrig har han bare deltatt på lokale stevner i regi av Kristiansand Atletklubb.

 Resultater og meritter i styrkeløft http://styrkeloft.no/stevner/?page=loftere&sok=espen+hansenhttp://styrkeloft.no/gammel/files/historikk/ 

 NM i styrkeløft 

 År  Klasse  Plassering  Knebøy  Benkpress  Markløft  Sammenlagt 2011  -93 kg  4.-plass  280 kg  180 kg  270 kg  730 kg 2008  -100 kg  1.-plass (diskv.)  325 kg  190 kg  305 kg  820 kg 2006  -100 kg  -  -  -  -  -

 Junior-NM i styrkeløft 

 År  Klasse Plassering  Knebøy  Benkpress  Markløft  Sammenlagt 1996  -82,5 kg  1.-plass  260 kg  130 kg  260 kg  650 kg

 Referanser 

Kategori:Norske styrkeløftere
Kategori:Dopingsaker i styrkeløft
Kategori:Personer fra Arendal kommune
Kategori:Fødsler i 1974